Λου Τσιωρόπουλος

Ο Λου Τσιορόπουλος ή Ηλίας  Τσιορόπουλος (Louis Costas Tsioropoulos), (31 Αυγούστου 1930 – 22 Αυγούστου 2015) ήταν Ελληνο-Αμερικάνος επαγγελματίας καλαθοσφαιριστής, με ελληνική καταγωγήΟ Έλληνας πρωταθλητής του ΝΒΑ! - www.sport24.gr, γεννημένος στο Λιν της Μασαχουσέτης.

Αποφοίτησε από το Πανεπιστήμιο του Κεντάκι με το οποίο κατάκτησε το πρωτάθλημα του NCAA το 1951. Η φανέλα του με τον αριθμό 16 αποσύρθηκε προς τιμήν από την ομάδα και ο ίδιος εισήχθη στο Χωλ οφ φέιμ του Πανεπιστημίου του Κεντάκι.
Στη συνέχεια το 1953 επιλέχθηκε στο Ντραφτ του ΝΒΑ από τους Μπόστον Σέλτικς. Υπηρέτησε τη στρατιωτική του θητεία έως το 1956 και στη συνέχεια εντάχθηκε στην ομάδα των Σέλτικς με τους οποίους αγωνίστηκε για τρία έτη. Έγινε ο πρώτος αθλητής ελληνικής καταγωγής που αγωνίστηκε στο NBA. Κατέκτησε 2 φορές το πρωτάθλημα του NBA το 1957 και το 1959. Το 1959 εστάλη από την Υπηρεσία Πληροφοριών των ΗΠΑ στην Ελλάδα και στο Ιράν προκειμένου να διδάξει τα μυστικά του μπάσκετ.

 Εξωτερικοί σύνδεσμοι 
nba.com historical playerfile 
Lou Tsioropoulos profile 
Ο Έλληνας πρωταθλητής του ΝΒΑ! - sport24.gr 

Παραπομπές

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Μπόστον Σέλτικς
Κατηγορία:Σμολ φόργουορντ
Κατηγορία:Έλληνες καλαθοσφαιριστές στο εξωτερικό
Κατηγορία:Έλληνες καλαθοσφαιριστές στο NBA
Κατηγορία:Ελληνοαμερικανοί